Uden sammenligning kan jeg sige, at Nathans lejlighed må være den bedste af alle i Paris. Og jeg har virkelig researchet! Der er sjæl og stemning i de smukke rum - og vi var 3 generationer som bare var ovenud lykkelige fra første syn. Indretningen er aldeles chik og parisisk - og lyden af Paris lige udenfor de smukke vinduer fuldendte det, vi håbede på at finde: nemlig det "ægte" Paris.
Området er også helt eminent, masser af små lækre cafeer, bagerier og shopping-muligheder.
Det var vemodigt at sige farvel, og jeg lovede mine piger på 9 og 11 år, at vi har skabt en tradition. At Nathans lejlighed bliver vores "sommerhus i Paris".

Generelt kan jeg sige, at det var lækkert, at der var så rent overalt.
Eneste ting man lige skal vide er, at der ikke er det store udstyr i køkkenet, hvis man havde planer om at spise meget hjemme. (Hvilket vi ikke havde)